Desember | 2009 | L & J in Nederland
Wow! Winter is hier: Skielik oornag ingesluip en die hele Nederland onder 'n sneeukombers toegetrek. Wat 'n freaky experience. Van die snaakse blaf-klanke van die sneeu wat kompakteer onder jou voete. Tot die normaalgesproke teruggetrokke Hollanders se uitbundigheid as hulle hul honde en kinders rondjaag in die sneeu.
Die park voor ons huis
Forward Motion deur 30 sentimeter dikke sneeu is 'n heeltemal nuwe ondervinding. Kanttoe gly – geen probleem. Maar vorentoe met 'n mate van dignity – nie so maklik nie. Eers die fietse probeer, en dis seker doenbaar…maar since ek nog nie verskriklik goed ry nie is ek maar 'n pissy as dit kom by twee groot wiele wat vinniger as menslik-bedoeld is deur die sneeu skiet. Toe die kar probeer, maar om teen 40 km 'n uur te briek en eers 3 meter later tot stilstand te kom is nie goed vir die poepstring nie. Busse: Regelmatige busdienste word opgeskort as dit so baie en so skielik sneeu. Elkgeval, om in minus 9 te wag vir 'n bus wat miskien nie kom nie is nie meer snaaks na 30 minute van ewigheid nie. So toe stap ons maar.
Die 20 minute se stap na die local blues bar was 'n huge ondervinding. Joe was so uitgelate dat hy sommer in die sneeu gaan lê het met een of ander obskure reference na 'n Volucre-tradisie.
Lekker nat né
Miskien was daar method agter die madness met die clichéd creation van 'n sneeu-engel.
Die sneeu is jou crack se grootste vyand
Hoe dit ookal sy – ons het soos kinders aangegaan. Joe het selfs 'n sneeubal-fight met die local rotjonges gepick, maar gelukkig was hulle volwasse genoeg om nie te reageer nie. Miskien het hulle die maniese Charles Manson-blik in sy oë gesien. Of miskien was dit die size van sy sneeuballe.
Zuursak en Bojo
Posted by Writer in Uncategorized.	6 Kommentaar
Ek dink dis 'n fabulous naam vir 'n TV-show. "Zuurzak en Bojo". Iets soos "Bonnie en Clyde" of "Tweedledee en Tweedledumb". 'n Reeks wat gaan oor twee funny mense in 'n funny land. Maar actually is dit was ek laas naweek vir pudding geeet het.
Zuursak is 'n tiepe vrug wat kom uit Indonesieeee (weet ENIGE IEMAND asb die shortcuts om deelteken- en kappie-letters te tik?!). Sy regte naam is Guanabana. Hy't so melkerige, romerige juice wat proe soos iets tussen…wel gauva en banana. Met so skeutjie passionfruit om dinge rerig juicy te maak.
Bojo aan die anderkant is 'n koekerige ding van cassawa en kokosneut. Super weird. Nie eintlik my ding nie. Soos gister nie eintlik my dag was nie.
Alles het begin toe ek 'n rekening van R 5700 van Tswane in my inboks kry. Finale aanmaning vir 'n rekening wat ek nog nooit gesien het nie. Die elektrisiteit word dus 02/12 afgesny. Nou goed dan.
Daarna moes ek 'n doek gaan verf. 'n Banner wat na die Dominikaanse Republiek moet gaan om kinders daar te leer hoe om tande te borsel (moenie vra nie). Soontoe het ek natgereen op my fiets. Soos gewoonlik. Toe ek afklim het ek in 'n hondedrol getrap. Soos gewoonlik. Op die doek het ek die verfpot neergesit wat onder vol verf was. So nou het die doek 'n uiters ongewone halwerooi kol.
Na 'n paar ure se struwelinge met die blerrie doek was dit uit by die deur na die winkel om 'n koekroller te koop (moenie vra nie). Waar ek weer natreen (soos gewoonlik). Waarna die koekroller uit my fiets se saddlebag vlie en inrol voor die fietsryer agter my. Wat met 'n vloek en 'n swets uitswenk voor 'n kar in. Wat hoot en die gevloekery voortsit. Waarna ek agter die koekroller aansit wat by die enigste semi-bult in die hele Nederland afrol. Waarna my geparkeerde fiets in die deursypte grond wegsak en die res van my groceries in 'n waterpoel dump.
Nouja. Al wat ek kan se is dankie. Vir Chris wat Tswane kon uitsort. Vir Vital wat warm tee gemaak het. En vir Joe wat die koekroller kon oorneem om die bliksemse koekies plattefoeter wat in die bliksemse icecream koek moet gaan (moet nie vra nie). Ander mense hou 'n mens sane…want partykeer is die wereld heeltemal mal.